Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: [61/2008. (IV. 29.) AB határozat, ABH 2008, 546, 550.]
Paragraph Index: 125

(1) bekezdésével összefüggésben értelmezve – kezdeményezte az egész LSztv. megsemmisítését. 2.3.1. Az állami szuverenitást és annak korlátait egy korábbi határozatában az Alkotmánybíróság a következõképpen értelmezte: »Az Alkotmány 2. §-a a Magyar Köztársaságot a népszuverenitáson alapuló független, demokratikus jogállamnak nyilvánítja. A szuverenitás az államnak, mint a nemzetközi jog alanyának fogalmi ismérve. A szuverenitás belsõ oldala az állam önállóságát és azt a képességét fejezi ki, hogy alkotmányát és arra épülõ jogrendjét, alkotmányos intézményeit maga alkotja meg és tartja fenn, valamint hogy fõhatalmat gyakorol a területén élõ személyek felett. A szuverenitás külsõ oldalát az állam függetlensége, teljes nemzetközi jog- és cselekvõképessége jelenti, vagyis hogy más államokkal való kapcsolatában szabadon, önállóan dönt. A szuverenitás – bár az állam legfõbb hatalmát és függetlenségét jelenti – nem tekinthetõ korlátlannak. Az állam függetlenségét a nemzetközi jog korlátozza. Mivel a nemzetközi jog az államoknak jogegyenlõséget biztosít, következésképpen a szuverenitást korlátozó hatása nem valamely államok feletti jogrend által valósul meg, hanem az állam önkorlátozása által. Az állam önkorlátozása fejezõdik ki a nemzetközi szerzõdések létrehozásában, valamint

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes